Marko Livaja

Marko Livaja (lindur më 26 gusht 1993) është një futbollist profesionist kroat i cili luan si sulmues për klubin kroat Hajduk Split.

Livaja e nisi karrierën e tij në Itali me Interin, duke debutuar me ekipin e parë në vitin 2012. Para kësaj, ai kishte luajtur te Cesena në huazim. Në verën e vitit 2013, ai u transferua te Atalanta kurse një vit më vonë ai firmosi në Rusi me Rubin Kazan.

Në vitin 2016, Livaja kaloi te Las Palmas. Një vit më pas, ai u huazua te AEK Athina, duke firmosur përfundimisht në vitin 2018. Ai qëndroi atje për katër vite, duke luajtur mbi 100 ndeshje për klubin grek. Në vitin 2020, Livaja u rikthye në Kroaci, duke firmosur me Hajduk Splitin.

Livaja ka luajtur mbi 50 ndeshje me ekipet e moshave të Kroacisë. Ai debutoi me ekipin e parë në vitin 2018 si dhe ishte pjesë e ekipit në FIFA Kupën e Botës 2022.

Karriera me klube
Vitet e hershme

Livaja filloi karrierën e tij profesioniste me skuadrat e nivelit të ulët kroate GOŠK Kaštel Gomilica dhe NK Omladinac Vranjic, përpara se të thirrej nga akademia e Dinamo Zagreb në verën e 2008, ndërkohë, përpara se të regjistrohej tek Dinamo, ai mori një tjetër thirrje nga rivalët e Dinamos, Hajduk Split, ku Livaja shkoi atje. Në fillim të vitit 2010, ai vendos në skuadrën e parë të Hajduk Split. Më vonë në atë vit, ai u shit tek Interi, kurse në vitin 2011, ai u huazua tek skuadra zvicerane e Luganos.

Cesena
Livaja u bashkua me Cesenën në verën e 2011 pas një marrëveshjme me Hajduk Splitin për 250.000 € dhe në janar 2012 u rikthye tek Interi (Cesena e shiti Livajën te Interi në formën e bashkpronësisë për 2.25 milion € dhe mori gjysmën e kartonit të Thomas Pedrabissi për 1 milion €). Livaja luajti për Cesenën në skuadrën e parë dhe tek të rinjtë. Ai bëri debutimin e tij në Serie A në tetor 2011 kundër Fiorentinës.

Internazionale
Pasi u rikthye te Interi në janar 2012, Livaja ishte një anëtar i ekipit Primavera dhe arriti të fitoj NextGen series në sezonin 2011–12. Pasi Andrea Stramaccioni u bë trajner i ekipit së parë, Livaja mori thirrjen e parë për të luajtur në skuadrën e parë në ndeshjen kundër Genoas, por në atë ndeshje nuk luajti asnjë minutë.

Sezoni 2012–13
Në sezonin 2012–13, Livaja luajti në ndeshjen e parë të sezonit në Serie A kundër Pescarës, ndeshja përfundoi me fitoren e Interit me rezultatin 0–3. Ai luajti ndeshjen e parë si titullar kundër Romës në shtator 2012. Ai koleksionoi gjithsej 6 ndeshje në Serie A gjatë gjysmës së parë të sezonit, por nuk arriti të shënoj asnjë gol. Livaja luajti më shumë minuta gjatë ndeshjeve evropiane të Interit, ai ishte zgjedhja e parë në formacion e trajnerit Stramaccioni për ndeshjet e grupit H në Ligën e Evropës kundër Rubin Kazan, FK Partizan dhe Neftchi Baku PFC. Ai shënoi golin e parë për fanellën e Interit më 20 shtator 2012 në barazimin në San Siro 2–2 kundër Rubin Kazan. Pasi Inter përfundoi i dyti në grupin H mbrapa Rubin Kazan, Livaja ishte golashënuesi më i mirë me katër gola në gjashtë ndeshje. Për shkak të konkurrencës së fortë në sulmin e Interit, ku bënin pjesë Milito, Cassano dhe Palacio, në janar, Livaja kërkoi huazimin për të luajtur më shumë minuta dhe për të shënuar më shumë gola. Më 31 janar 2013, Livaja u huazua zyrtarisht tek Atalanta.

Atalanta
Më 31 janar 2013, Livaja u huazua te Atalanta si pjesë e marrëveshjes që dërgoi mesfushorin Ezequiel Schelotto në krahun tjetër.

Livaja debutoi zyrtarisht më 10 shkurt në ndeshjen kundër Catanias. Ai shënoi golat e parë me klubin në humbjen 3–2 në shtëpi kundër Romës në javën e 26të të kampionatit. Në prill, ai u pezullua nga trajneri Stefano Colantuono për ndeshjen kundër Sampdorias për arsyje disiplinore.

Livaja u rikthye në ekip për ndeshjen e rradhës në kampionat kundër Interit, ku Atalanta mori një fitore surprizë 4–3; ai kontriboi në ndeshje fillimisht duke asistuar golin e Giacomo Bonaventurës dhe duke fituar një penallti që u shënua nga German Denis. Një maj, ai u pezullua sërisht për thyerje të rregullave të disiplinës, duke pasur një zënkë me shokun e ekipit Ivan Radovanović.

Rubin Kazan
Më 15 maj 2014, Livaja firmosi me klubin rus Rubin Kazan, me klubin e Premier Leagues Ruse që pagoi për sulmuesin e ri 6 milion €, dhe me Livajën që firmosi një kontratë pesë-vjeçare.

Las Palmas
Më 14 qershor 2016, Livaja u transferua te Las Palmas duke firmosur një kontratë katër-vjeçare. Ai luajti ndeshjen e parë me klubin në humbjen 4–2 kundër Valencias në Mestalla, duke shënuar të dy golat e ekipit të tij. Pas kësaj, ai qëndroi pa shënuar për plot 613 minuta, duke u zhbllokuar në barazimin 1–1 kundër Deportivo Alavés më 4 dhjetor. Më 10 janar 2017, Livaja bëri debutimin e tij në Kupën e Mbretit në fitoren 3–2 në transfertë kundër Atlético Madridit, por Las Palmas u eliminua me rezultatin e përgjithshëm 4–3.

Karriera ndërkombëtare
Livaja ka përfaqësuar Kroacinë nga ekipi nën-15 e deri në atë nën-21. Në maj 2008, ai u aktivizua në katër ndeshje me ekipin nën-15, duke shënuar po kaq gola. Pas kësaj, ai kaloi te ekipi nën-16, me të cilën shënoi gjashtë gola në shtatë ndeshje.

Më 10 nëntor 2011, Livaja debutoi me ekipin nën-19 në fitoren 4–2 kundër Finlandës; ai luajti shtatë ndeshje dhe shënoi dy gola në këtë kategori. Debutimi i tij me ekipin nën-21 erdhi më 5 shkurt 2013 në miqësoren kundër Holandës. Më 23 mars, ai shënoi golin e parë në fitoren 3–0 kundër Serbisë.

Më qershor 2013, Livaja u thirr në ekipin nën-20 për të marrë pjesë në Kupën e Botës në Turqi. Pasi debutoi në ndeshjen hapëse kundër Uruguait, Livaja shënoi në barazimin 1–1 kundër Uzbekistanit në ndeshjen e dytë në grup. Kroacia e fitoi grupin me shtatë pikë por u eliminua nga Kili në raundin e 16-tave.

Statistikat e karrierës
Klube

+ Ndeshjet dhe golat sipas klubit, sezonit dhe kompeticionitKlubiSezoniLigaKupaEvropaTjetërGjithsejDivizioniNdshGolaNdshGolaNdshGolaNdshGolaNdshGolaCesena (huazim)2011–12Serie A3000——30Internazionale2012–13Serie A600074—134Atalanta2012–13Serie A11200——1122013–14Serie A20232——234Gjithsej31432——346Rubin Kazan2014–15Premier Liga Ruse11021——131Empoli (huazim)2015–16Serie A17100——171Las Palmas2016–17La Liga25512——267AEK Athina (huazim)2017–18Super League Greece27850102—4210AEK Athina2018–19Super League Greece2578451—38122019–20Super League Greece3296343—42152020–21Super League Greece1731072—255Gjithsej10127207268—14742Hajduk Split2020–21Prva HNL15621——1772021–22Prva HNL34285410—40322022–23HNL341942401043212023–24HNL251032200030122024–25HNL2100210042Gjithsej11064149911013474Gjithsej karriera3041013921421310386135

Kombëtarja
Burimi: 

+ Ndeshjet dhe golat sipas ekipit kombëtar dhe vititEkipi kombëtarVitiNdshGolaKroacia201840201900202000202172202292202310Gjithsej214

 Trofe 
 NextGen series: 2012 (Inter Primavera)
 Campionato Nazionale Primavera: 2012 (Inter Primavera)

 Referime 

Lidhje të jashtme

Marko Livaja
Livaja: Biografia, Statistikat dhe Lajmet
Marko Livaja SkySport
Marko Livaja WhoScored.com

Kategoria:Lindje 1993
Kategoria:Njerëz që jetojnë
Kategoria:Futbollistë kroatë
Kategoria:Futbollistë në kombëtaren kroate
Kategoria:Futbollistë në A.C. Cesena
Kategoria:Futbollistë në F.C. Internazionale Milano
Kategoria:Futbollistë në Atalanta B.C.
Kategoria:Futbollistë në FC Rubin Kazan
Kategoria:Futbollistë në UD Las Palmas
Kategoria:Futbollistë në AEK Athina F.C.
Kategoria:Futbollistë në HNK Hajduk Split
Kategoria:Futbollistë në Serie A
Kategoria:Futbollistë në La Liga